צ'ארלי קרסוול

צ'ארלי ריצ'רד קרסוול (באנגלית: Charlie Richard Cresswell; נולד ב-17 באוגוסט 2002) הוא כדורגלן אנגלי המשחק בעמדת הבלם בטולוז מליג 1. קרסוול נולד בפרסטון וגדל ביורק. הוא החל את קריירת הכדורגל שלו בלידס יונייטד ב-2013, וזכה במלגה לשנתיים באקדמיית הצעירים של הקבוצה ב-2018. ביוני 2019 נכלל ברשימת 11 השחקנים מתחת לגיל 18 המצטיינים של ה-LFE ‏(League Football Education) בזכות הישגיו בלימודים ועל מגרש הכדורגל ובספטמבר אותה שנה חתם על חוזה מקצועני ראשון במועדון. קרסוול ערך את הופעת הבכורה שלו בקבוצה הבוגרת של לידס יונייטד ב-16 בספטמבר 2020, במסגרת גביע הפוטבול ליג, במשחק מול הול סיטי, שהסתיים בהפסד לאחר בעיטות הכרעה. ב-19 בנובמבר האריך את חוזהו בקבוצה עד קיץ 2023. הוא שימש כקפטן קבוצת המילואים, זכה עמה באליפות ליגת המילואים בשנת 2021 והיה מועמד לשחקן המצטיין של העונה לצד חברו לקבוצה, סאם גרינווד. ב-25 בספטמבר 2021 ערך את הופעת הבכורה שלו בפרמייר ליג כשפתח בהרכב במשחק ההפסד 1–2 לווסטהאם יונייטד באלנד רואד. ביולי 2023 האריך קרסוול את חוזהו בלידס בארבע שנים נוספות. ב-4 ביולי 2022 הושאל קרסוול לעונה אחת למילוול מהצ'מפיונשיפ. במשחק הבכורה שלו מול סטוק סיטי ב-30 ביולי הבקיע גם את צמד שערי הבכורה שלו בקריירה, שהסתיים בניצחון קבוצתו בתוצאה 0–2. ב-8 ביולי 2024 חתם בטולוז מליג 1. ב-18 באוגוסט ערך בכורה ב-0-0 מול נאנט. ב-2 באוקטובר 2020 זומן קרסוול לנבחרת אנגליה עד גיל 19, וב-8 באוקטובר ערך את הבכורה שלו במשחק הידידות מול נבחרתה המקבילה של סקוטלנד. הוא כבש את אחד השערים במהלך המחצית הראשונה ולהפסקה ירדו הקבוצות ביתרון 1–3 לטובת האנגלים, אך המשחק הופסק לפני פתיחת המחצית השנייה לאחר שאחד מאנשי צוות האימון נמצא חיובי לנגיף הקורונה. ב-27 באוגוסט 2021 זומן לנבחרת אנגליה עד גיל 21, וב-11 בנובמבר ערך את הבכורה שלו כמחליף בניצחון 1–3 על צ'כיה. ב-14 ביוני 2023 נכלל בסגל הנבחרת לאליפות אירופה בכדורגל עד גיל 21. הוא פתח במשחק מול גרמניה ב-28 ביוני שהסתיים בניצחון 0–2. בסיום הטורניר זכתה אנגליה בתואר אלופת אירופה. צ'ארלי קרסוול הוא בנו של כדורגלן העבר ריצ'רד קרסוול, אשר שיחק עבור לידס יונייטד בתחילת שנות ה-2000 ולאחר פרישתו עמד בראש צוות האימון של אקדמיית הצעירים של המועדון בשנים 2018–2019. מעודכן ל-5 באוקטובר 2024 צ'ארלי קרסוול, ברשת החברתית אינסטגרם צ'ארלי קרסוול, באתר Transfermarkt צ'ארלי קרסוול, באתר Soccerway צ'ארלי קרסוול, באתר BDFutbol צ'ארלי קרסוול, באתר WorldFootball.net צ'ארלי קרסוול, באתר FootballDatabase.eu צ'ארלי קרסוול, באתר ESPN Charlie Cresswell, Transfermarkt Charlie Cresswell, Worldfootball Martin Jarred, Leeds United's Charlie Cresswell, son of York star Richard, could get PL debut, York Press, 24 September 2021 Academy: 2018 scholars sign up, Leeds United, 20 April 2018 The 11 – June 2019 (In Depth), LFE, 10 June 2019 Joe Mewis, Highly-rated Leeds United academy duo sign first professional deals with the club, Leeds Live, 24 September 2019 Hull beat Leeds in penalty shootout, BBC Sport. 16 September 2020 Charlie Cresswell pens new contract, Leeds United, 19 November 2020 Charlie Cresswell and Sam Greenwood up for PL2 Player of the Year award, Leeds United, 26 May 2021 Charlie Cresswell: Leeds United defender signs new four-year deal, BBC Sport, 1 August 20231 August 2023 Cresswell brace helps Rowett's Millwall beat Stoke, BBC Sport, 30 July 2022 [Leeds defender Cresswell joins Toulouse https://www.bbc.com/sport/football/articles/c2v0x9e3ng1o], BBC Sport, 8 July 2024 Leeds United trio selected for England under-19s squad amidst raft of international calls, Yorkshire Evening Post, 2 October 2020 Mike McGrath, ‏England Under-19s have friendly against Scotland cancelled during match after member of coaching staff received Covid-19 results, The Telegraph, 8 October 2020 Carsley names first MU21s squad, England Football.com, 27 August 2021 England U21 3–1 Czech Republic U21, BBC Sport, 11 November 2021 Ben Hart, Report: England MU21s 2-0 Germany, England Football.com, 28 June 2023 England win U21 EURO title after 1-0 win over Spain, England Football.com. 9 July 2023 Joe Mewis, Richard Cresswell to leave his role as head of academy coaching at Leeds United, LeedsLive, 7 August 2019